**Газета «Егемен Казахстан» № 93 от 19.05.2023г**

**Жауапты мінез-құлық- қорғану жолы**

Тағы да тілге тиек етіп отырған АИТВ/ЖИТС -індеті.Қысқаша қарапайым тілде түсіндірсек, АИТВ – жұқпасы ЖИТС-ның (Жұқтырылған иммун тапшылық синдромы) басты себебі болып табылатын індет. АИТВ –мен жұқпаланған адамның қаны, шәуеті, қынап сұйықтары немесе ана сүті дені сау адамға АИТВ-ның берілуі мүмкін биологиялық сұйықтықтар. Нашақорлардың бірнеше рет инелер мен шприцтерді пайдалану АИТВ-ның есірткі қолданушылар арасында таратылуына әкеліп соғады.

Соңғы мәліметтерге жүгінсек, АИТВ/ЖИТС көрсеткіші жалпы еліміз бойынша тіркелу деңгейі жағынан төмендемей отыр.Бұл біріншіден қаламызға жан жақтан, әрі саяси жағдайларға байланысты көрші елдерден әр түрлі бағытта жастардың шоғырлануы,екіншіден жастардың бейәдептілікке салынып, кездейсоқ жыныстық жанасу кезінде сақтандыру шараларын пайдаланбауы. Қорғалмаған жыныстық қатынастарда АИТВ-ның жұғу қатері көбінесе қатынас типіне және серіктестер рөліне қатысты болады.

Осыған орай Астана қаласы бойынша АИТВ-ның жыныстық жолмен жұғу деңгейі күрт өсіп отыр, яғни 85%-ды құрайды, соның ішінде гомосексуальдық таралу жолы бүгінгі күні өткен жылдың тоқсандық көрсеткішімен салыстырсақ 2 есеге өскен,яғни 26 %-ды құрайды. Жас шамасы жағынан 66%-ын 20-39 жас , 33%-ын 40-49 жас, 11% -ын 50ден жоғары жас аралығындағылар құрайды .

Дегенмен де елімізде АИТВ –вирусының алдын алу үшін, жұқпаның өсу деңгейін төмендету мақсатында көптеген шаралар жүргізіліп жатыр. Медицина ғылымы да емдеудің жаңа әдістерін іздеу үстінде, осы жұқпамен күресуде жаңа тиімді дәрі-дәрмектер мен тұрмыста ыңғайлы қолдану әдістерін енгізуде.

Соңғы уақыттарда жұқпаның экспресс тест арқылы жылдам анықтау үлгісі пациенттер арасында өте қарапайым әдіс болып кеңінен қолданылып келеді , әрі тұрғындар арасында тексерілу қызығушылығы арта түскен.Бұрынғыдай сынама нәтижесін бірнеше күн тосудың қажеті жоқ.

 Осы тұрғыда Астана қаласының АИТВ орталығының Достық кабинеті қызметі тұрғындар арсында тиімді ,әрі қолайлы болып отыр. Әсіресе жыныстық жұптар мен отбасылық жұптар арасында АИТВ инфекциясы біреуінде анықталған болса ,екінші жыныстық серігін жұқпадан сақтап қалу мүмкіндігі бар, әрі отбасылық жұптардың ,әрі жыныстық серіктестердің ары қарай қарым қатынастарын жалғастыру мүмкіндігі өте жоғары. Яғни, екінші жыныстық серігіне жұқпас үшін белгілі мерзімге тегін дәрілік ем тағайындылады. Бұл дәрілер мүшеқап қолданбаса да жұғу қаупін төмендетеді. Соңғы кезде отбасылық жұптарды жүкті әйелдерді емханаларда әйелдер консультациясына тіркеуге алған кезде, міндетті түрде ері, немесе жыныстық серігі АИТВ –инфекциясына тексеріледі, сол кезде жұбында оң нәтижелі сынама анықталса , жүкті әйелге міндетті түрде тегін дәрілік ем тағайындалады. Бұл әдіс жүктілікті,әрі ана мен сәбиді АИТВ-дан сақтап қалу үшін таптырмас ем.

Тұрмыстық жағдайда тамақ,су,ыдыс,төсек арқылы ,жүзу, сүйісу, құшақтасу,амандасу,киім кешек,моншаға түсу, жәндіктер шағу,ортақ дәретхана арқылы жұқпайды

Сондықтан кез келген жағдайда АИТВ-ға байланысты сұрақтар туындаса,біздің мекеменің білікті мамандарының көмегімен тығырықтан шығу мүмкіндігі бар. Ол үшін **Астана қаласының ЖИТС орталығына хабарласып, тексеріліп, кеңестер алыңыз:**

**Біздің мекен-жайымыз: І.Есенберлин көшесі 5/1**

**Сенім телефоны: 38-04-64 .**

**Астана қаласы әкімдігінің**

**«АИТВ –инфекциясының алдын алу орталығы» МКҚК**

**эпидемиолог дәрігердің көмекшісі Ж.Смағұлова**